# Коришћење панела

Ово поглавље описује како се користе панели на врху и дну Мејтове радне површи, како се прилагођавају објекти који се на њима појављују и како се нови панели додају на радну површ.

## Увод

Панел је област на Мејтовој радној површи у којој имате приступ одређеним радњама и информацијама, без обзира на стање прозора вашег програма. На пример, на основним Мејтовим панелима можете да покрећете програме, видите датум и време, управљате јачином звука система и још много тога.

Можете да прилагодите панеле према вашим жељама. Можете да промените њихово понашање и изглед, а можете и да додате или уклоните објекте са својих панела. Можете направити више панела и одабрати различита својства, објекте и позадине за сваки панел. Такође можете сакрити панеле.

По основи, Мејтова радна површ садржи панел на горњој и на доњој ивици екрана. Следећи одељак описује те панеле.

### Горњи ивични панел

По основи, панел на горњој ивици садржи следеће објекте:

Може бити да је ваша дистрибуција Мејта изменила ову основну поставу.

Програмчић Класични изборник

  Класични изборник садржи изборнике Програми, Пречице, и Систем. За више о класичном изборнику, видите .

Скуп иконица покретача програма

  Тачан број иконица зависи од ваше дистрибуције Мејта, али углавном ћете наћи барем покретач за Веб прегледника и клијента е-поште и Прегледника помоћи. Кликните на неки покретач да отворите одговарајући програм.

Програмчић Област обавештења

  Приказује иконице других програма које могу захтевати вашу пажњу или којима ћете можда желети да приступите без пребацивања из тренутног прозора програма. За више о овоме, видите .

  Све док неки програм не дода иконицу у област обавештења, само уска трака је видљива.

Програмчић Часовник

  Часовник приказује тренутно време. Кликните на време да отворите мали календар. Такође можете видети карту света кликом на прошириви натпис Места. За више о овоме, видите Упутство програмчића часовника.

Програмчић Управљање јачином звука

  Управљање јачином звука вам омогућава да управљате јачином звука у звучницима на вашем систему. За више о овоме, видите упутство управљања јачином звука.

Иконица Бирача прозора

  Бирач прозора наводи све ваше отворене прозоре. Да бисте дали фокус прозору, кликните на иконицу бирача прозора у крајњем десном углу панела на горњој ивици, а затим одаберите прозор. За више о томе, видите .

### Доњи ивични панел

По основи, панел на доњој ивици садржи следеће објекте:

Може бити да је ваша дистрибуција Мејта изменила ову основну поставу.

Дугме Прикажи радну површ

  Кликните на ово дугме да смањите све отворене прозоре и прикажете радну површ. Кликните поново да вратите све прозоре у претходно стање.

Програмчић Списак прозора

  Приказује дугме за сваки отворени прозор. Списак прозора вам омогућава да умањите и да вратите прозоре. За више о овоме, видите .

Програмчић Пребацивач радних простора

  Омогућава вам да се пребацујете између радних простора. За више о овоме, видите .

## Управљање панелима

Следећи одељак описује како да управљате вашим панелима.

Да бисте радили са панелом, морате да кликнете на слободно место на панелу, а не на било који од објеката који се на њему налазе. Ако су дугмад скривања видљива на панелу, такође можете кликнути средњим тастером миша или десним тастером миша на једно од њих да бисте изабрали панел.

### Премештање панела

Да преместите панел на другу страну екрана, притисните и држите Алт и превуците панел на ново место. Кликните на празно место на панелу да започнете превлачење.

Панел који није постављен да се рашири по читавој ширини екрана може бити превучен са ивице екрана и стављен било где другде. Видите за појединостима о томе како да поставите својство ширења панела.

### Својства панела

Можете да измените својства сваког панела, као што је његов положај, понашање скривањаа и видљиви изглед.

Да измените својства панела, кликните десним тастером миша на празан простор на панелу, затим изаберите Својства. Прозорче Својства панела садржи два одељка, Опште и Позадина.

#### Картица општих својстава

На картици Опште, можете да измените величину панела, положај и својства скривања. Следећа табела описује елементе прозорчета у одељку Опште:

Елемент прозорчета | Опис
--- | ---
Усмерење | Изаберите положај панела на вашем систему. Кликните на жељени положај панела.
Величина | Користите вртеће дугме да одредите величину панела.
Рашири | По основи, панел се шири читавом дужином ивице екрана на месту где се налази. Панел који се не шири може се преместити са ивица екрана на било који део екрана.
Сам сакриј | Изаберите ову опцију ако желите да панел буде у потпуности видљив само када је показивач миша изнад њега. Панел се скрива изван екрана дуж своје најдуже ивице, остављајући уски део видљив дуж ивице радне површ. Померите показивач миша преко видљивог дела панела да га вратите у приказ.
Прикажи дугмиће за скривање | Изаберите ову опцију да приказажете дугмад за скривање на сваком крају панела. Кликом на то дугме померате панел по дужини, склањајући га ван екрана, осим дугмета скривања на супротном крају. Кликните на ово дугме да вратите видљивост панела у потпуности.
Стрелице на дугмићима за скривање | Изаберите ову опцију да прикажете стрелице на дугмићима за скривање, ако су дугмићи скривања укључени.

#### Картица својстава позадине

Можете да изаберете врсту позадине за панел у картици Позадина. Избори су следећи:

Елемент прозорчета | Опис
--- | ---
Ништа (користи системску тему) | Изаберите ову опцију да би панели користитли поставке из алата . Ово доводи до тога да позадина панела изгледа исто као остатак радне површи и програма.
Чиста боја | Изаберите ову опцију да одредите једну боју за позадину панела. Кликните на дугме Боја да прикажете прозорче за одабир боје и из њега изаберите жељену боју. Користите клизач Врста да одредите степен провидности или непровидности за боју. На пример, да учините панел провидним, померите клизач Провидно на крај.
Позадинска слика | Изаберите ову опцију да одредите слику за позадину панела. Кликните на дугме да потражите датотеку слике. Када изаберете датотеку, кликните на У реду.

Можете такође да превучете боју или слику на панел да поставите боју или слику као позадину панела. Можете да превучете боју или слику из многих програма. На пример:

- Можете да превучете боју из било ког прозорчета бирача боје.

- Можете да превучете датотеку слике из Цаје управника датотека да је поставите као позадину панела.

- Можете да превучете боју или шаблон из прозорчета позадина и обележја (видите ) у Цаји управника датотека на панел да је поставите као позадину.

Кликните Затвори да затворите прозорче Својства панела.

### Скривање панела

Можете да сакријете или прикажете панел ако има дугмиће за скривање. Ако дугмићи за скривање нису видљиви на панелу, измените својства панела тако да дугмићи за скривање буду видљиви.

Дугмићи за скривање се налазе на оба краја панела. Дугмићи за скривање садрже изборну иконицу стрелице. Следећа илустрација приказује дугмиће за скривање.

Водоравни и усправни панел, оба са дугмићима за скривање.

Да сакријете панел, кликните на једно од дугмића за скривање. Панел ће се смањити у смеру стрелице на дугмету за скривање. Дугме за скривање на другом крају панела остаје видљиво.

Да поново прикажете скривени панел, кликните на видљиво дугме за скривање. Панел ће се раширити у смеру стрелице на дугмету за скривање. Сада су видљива оба дугмета за скривање.

Можете поставити панел да се сам скрива. Када подесите самостално скривање, панел се сам скрива када миш не показује на њега. Панел се поново појављује када покажете на део екрана на коме се налази. Да поставите панел да се сам скрива, измените својства панела према упутствима у .

### Додавање новог панела

Да додате панел, кликните десним тастером миша на слободно место на било којом панелу, а затим одаберите Нови панел. Нови панел бива додат на радну површ Мејта. Нови панел не садржи објекте, а можете га прилагодити својим жељама.

### Брисање панела

Да обришете панел са Мејтове радне површи, десни клик на панел који желите да обришете, затим изаберите Обришите овај панел.

Увек морате имати барем један панел на Мејтовој радној површи. Ако имате само један панел на Мејтовој радној површи, нећете моћи да га обришете.

## Објекти панела

Овај одељак описује објекте које можете да додате на панеле и да их користите са њих.

### Деловање са објектима панела

Ви користите дугмад миша да делујете са објектом панела на следеће начине:

Леви клик

  Покрећете објекат панела.

Средњи клик

  Омогућава вам да ухватите објекат, затим да га превучете на ново место.

Десни клик

  Отвара искачући изборник објекта панела.

#### Да изаберете програмче

Нека ограничења се примењују тамо где можете кликнути на програмче како бисте приказали искачући изборник објекта панела или како бисте преместили програмче, као што следи:

- Неки програмчићи имају искачуће изборнике наредби програмчету специфичних који се отварају када десним тастером миша кликнете на одређене делове програмчета. На пример, програмче има усправну ручицу на левој страни, а дугмићи који представљају ваше прозоре на десној страни. Да отворите искачући изборник објекта панела за програмче Списак прозора, морате десним тастером миша кликнути на ручицу. Ако десним тастером миша кликнете на дугме са десне стране, отвориће се искачући изборник за дугме.

- Неки програмчићи имају подручја која не можете користити за одабир програмчета. На пример, програмче Линија наредби има поље у које уносите наредбе. Не можете кликнути средњим или десним тастером миша на ово поље да бисте изабрали програмче. Уместо тога, притисните средњим или десним тастером миша на други део програмчета.

### Додавање објекта на панел

Да додате објекат на панел, обавите следеће кораке:

1. Десни клик на празан простор на панелу да отворите искачући изборник панела.

2. Изаберите Додај на панел.

   Отвориће се прозорче Додај на панел. Доступни објекти панела су исписани азбучним редом, са на врху.

   Можете да упишете део назива или описа објекта у пољу нађи. Ово ће сузити списак на те објекте који одговарају ономе што уписујете.

   Да вратите читав списак, обришите текст у пољу нађи.

3. Или превуците објекат са списка на панел или изаберите објекат са списка и кликните Додај да га додате на место на панелу где сте прво кликнули десним тастером миша.

Такође можете да додате неку ставку из изборника Програми на панел: десни клик на ставку изборника и изаберите Додај овај покретач на панел.

Сваки покретач одговара `„.desktop“` датотеци. Можете да превучете `„.desktop“` датотеку на ваше панеле да додате покретач на панел.

### Измена својстава објекта

Неки објекти панела, попут покретача и фиока, имају скуп повезаних својстава. Својства се разликују за сваку врсту објекта, и наводе детаље као што следи:

- Наредба која покреће програм покретача.

- Место изворне датотеке за изборник.

- Иконица која представља објекат.

Да измените својства објекта, обавите следеће кораке:

1. Десни клик на објекат да отворите искачући изборник објекта панела, као што је приказано у .

   #### Искачући изборник објекта панела

   Искачући изборник објекта панела. Ставке изборника: својства, уклони са панела, закључај, премести.

2. Изаберите Својства. Користите прозорче Својства да измените својства као што је захтевано. Својства у прозорчету Својства зависи од тога који објекат изаберете у кораку 1.

3. Затворите прозорче Својства.

### Премештање објекта панела

Можете премештати објекте панела на панелу, и са једног панела на други. Такође можете премештати објекте између панела и полица.

Да преместите објект панела, средњи клик и држите објекат и превуците га на ново место. Када отпустите средње дугме миша, објекат се усидрава на ново место.

Или, можете да користите искачући изборник објекта панела да бисте га преместили, као што следи:

1. Десни клик на објекат, затим изаберите Премести.

2. Покажите на ново место за објекат, затим кликните било које дугме миша да усидрите објекат на то ново место. Ово место може бити на било ком од панела који су тренутно на Мејтовој радној површи.

Премештање објекта панела утиче на положај осталих објеката на панелу. Да управљате премештањем објеката на панелу, можете одредити режим превлачења. Да то урадите, притисните следеће тастере како будете премештали објекат панела:

Тастер | Режим премештања | Опис
--- | --- | ---
Без тастера | Премештање разменом | Објекти размењују места са другим објектима панела. Премештање разменом јесте основни режим премештања.
Тастер Алт | Слободно премештање | Објекти прескачу преко осталих објеката панела на следећи празан простор на панелу.
Тастер Шифт | Премештање гурањем | Објекат гура остале објекте панела дуж панела.

### Закључавање објекта панела

Можете да закључате објекте панела тако да стално буду на истом месту на панелу. Користите ово ако не желите да неки објекти панела промене положај када премештате друге објекте панела.

Да закључате објекат на његово тренутно место на панелу, десни клик на објекат да отворите искачући изборник, затим изаберите Закључај на панел. Поништите ово да откључате објекат.

### Уклањање објекта панела

Да уклоните објекат са панела, десни клик на објекат да отворите искачући изборник и затим изаберите Уклони са панела.

## Програмчићи

Програмче је мали програм чије корисничко сучеље пребива на панелу. Следећа фигура приказује следеће програмчиће, с лева на десно:

- : Приказује прозоре тренутно отворене на систему.

- Управљање јачином звука: Омогућава вам да управљате јачином звука у звучницима на вашем систему.

- Часовник: Приказује тренутни датум и време.

Програмчићи узорка. Контекст описује графику.

## Покретачи

Покретач јесте објекат који обавља нарочиту радњу када га отворите.

МОжете наћи покретаче на панелима, на траци изборника панела и на радној површи. Покретач је представљен иконицом на свим овим местима.

Можете користити покретач да урадите било шта од следећег:

- Да покренете нарочити програм.

- Да извршите наредбу.

- Да отворите фасциклу.

- Да отворите Веб прегледника на одређеној страници на Вебу.

- Отворите посебне Јединствене ресурсне одреднике (URI). Мејтова радна површ садржи посебне ЈРО-е који вам омогућавају да приступите нарочитим функцијама из управника датотека.

Можете да измените својства покретача. На пример, у својства покретача спадају назив покретача, иконица која представља покретач, и како покретач ради. За више о овоме, видите .

У одређеним приликама, покретач у изборнику неће приказати иконицу. На пример, ако не наводи ниједну иконицу за приказивање, или ако је читав изборник постављен да не приказује иконице.

### Додавање покретача на панел

Можете додати покретач на панел на један од следећих начина:

- Из искачућег изборника панела

  Десни клик на празно место на панелу, затим изаберите Додај на панел. Отвориће се прозорче Додај на панел (видите ).

  Да направите нови покретач, изаберите Произвољни покретач програма са списка. Приказаће се прозорче Направите покретал. За више информација о својствима у овом прозорчету, видите .

  Или, да додате постојећи покретач на панел, изаберите Покретач програма са списка. Изаберите покретач који желите да додате са списка ставки изборника.

- Из било ког изборника

  Да додате покретач на панел из изборника, урадите нешто од следећег:

  - Отворите изборник који садржи покретач. Превуците покретач на панел.

  - Отворите изборник који садржи покретач и кликните десним тастером миша на наслов покретача. Изаберите Додај овај покретач на панел. Ова метода ће радити само ако се покретач налази у подизборнику изборника који сте отворили.

- Из управника датотека

  Да додате покретач на панел из управника датотека, нађите `„.desktop“` датотеку за покретач на вашем систему датотека, затим превуците `„.desktop“` датотеку на панел.

### Измена покретача

Да измените својства покретача на панелу, обавите следеће кораке:

1. Десни клик на покретач да отворите искачући изборник објекта панела.

2. Изаберите Својства. Користите прозорче Својства покретача да измените својства као што је захтевано. За више информација о прозорчету Својства покретача видите .

3. Кликните Затвори да затворите прозорче Својства покретача.

### Својства покретача

Када правите или уређујете покретач, следећа својства се могу поставити:

Врста

  Користите падајући списак да одредите да ли овај покретач покреће неки програм или отвара путању:

  Програм

    Покретач покреће програм.

  Програм у терминалу

    Покретач покреће програм у прозору терминала.

  Место

    Покретач отвара датотеку, веб страницу или друга места.

  Ако уређујете покретач места, овај падајући изборник неће бити приказан. Ако уређујете покретач програма, опција Места неће бити доступна.

Назив

  Ово је назив који се приказује ако додате покретач у изборник или на радну површ.

Наредба

  За покретач програма, наведите наредбу за извршавање када кликнете на њега. За примере наредби, видите .

Место

  За покретач места, наведите место које ће се отворити. Кликните Разгледај да изаберете место на вашем рачунару, или упушите веб адресу за покретање веб странице. За примере места, видите

Напомена

  Ово се приказује као облачић када покажете на иконицу покретача на панелу.

Да измените иконицу покретача, кликните на дугме које показује тренутну иконицу. Биће приказано прозорче бирача иконица. Из њега изаберите иконицу.

#### Наредбе и места покретача

Примере наредби и места која можете користити у прозорчету Својства покретача можете наћи испод.

Ако изаберете Програм или Програм у терминалу из падајућег поља Врста, биће приказано текстуално поље Наредба. Скедећа табела приказује неке примере наредби и радњи које наредба извршава:

Пример наредбе програма | Радња
--- | ---
`pluma` | Покреће програм плуму уређивач текста.
`pluma /Лична фасцикла/корисник/Моје богатство.txt` | Отвара датотеку `/Лична фасцикла/корисник/Моје богатство.txt` у програму плума уређивачу текста.
`caja /Лична фасцикла/корисник/Пројекти` | Отвара фасциклу `/Лична фасцикла/корисник/Пројекти` у прозору прегледника датотека.

Ако изаберете Место из падајућег списка Врста, биће приказано текстуално поље Место. Следећа табела показује неке примере места и радње које ће се десити ако кликнете на покретач:

Пример места | Радња
--- | ---
`датотека:///Лична фасцикла/корисник/Моје богатство.txt` | Отвара датотеку `/Лична фасцикла/корисник/Моје богатство.txt` у основном прегледнику за ту врсту датотеке.
`датотека:///Лична фасцикла/корисник/Пројекти` | Отвара фасциклу `/Лична фасцикла/корисник/Пројекти` у прозору прегледника датотека.
`https://mate-desktop.org` | Отвара Мејтов веб сајт у вашем основном прегледнику.
`ftp://ftp.mate-desktop.org` | Отвара Мејтов ФТП сајт у вашем основном прегледнику.

## Дугмад

Можете додати дугмад на ваше панеле да обезбедите брзи приступ општим радњама и функцијама.

### Дугме за приморавање затварања

Иконица присилног затварања.

Дугме присилног затварања вам омогућава да кликнете на прозор да бисте присилили затварање програма. Ово дугме је корисно ако желите да окончате програм који не одговара на ваше наредбе, ако је програм, на пример, замрзнут или је отказао.

Да додате дугме Приморај затварање на панел, десни клик на празан простор на панелу. Изаберите Додај на панел, затим изаберите Приморај затварање из прозорчета „Додај на панел“. Видите за више о томе.

Да окончате програма, кликните на дугме Приморај затварање, затим кликните на прозор програма који желите да окончате. Ако не желите да окончате програм након што сте кликнули на дугме Приморај затварање, притисните Esc.

### Дугме закључавања екрана

Иконица закључавања екрана.

Дугме Закључај екран закључава ваш екран и покреће вашег чувара екрана када кликнете на њега. Да поново приступите вашој сесији, мораћете да унесете вашу лозинку.

Да додате дугме Закључај екран на панел, десни клик на празан простор на панелу. Изаберите Додај на панел, затим изаберите Закључај екран из прозорчета „Додај на панел“. Видите за више о томе.

Десни клик на дугме Закључај екран да отворите изборник наредби које се односе на чувар екрана. описује наредбе које су доступне из изборника.

#### Ставке изборника закључавања екрана

Ставка изборника | Функција
--- | ---
Покрени чувара екрана | Одмах покреће чувара екрана. Ово ће такође закључати екран ако сте поставили Закључај екран када је чувар екрана покренут у алату поставки чувара екрана.
Закључај екран | Одмах закључава екран. Ова наредба обавља исту функцију као када кликнете на дугме Закључај екран.
Својства | Отвара алат , у коме можете да подесите врсту чувара екрана који је приказан када закључате екран.

### Дугме одјављивања

Иконица одјављивања.

Дугме Одјави ме вам омогућава да се одјавите из Мејтове сесије или се пребаците на други кориснички налог.

Да додате дугме Одјави ме на панел, десни клик на празан простор на панелу. Изаберите Додај на панел, затим изаберите Одјави ме из прозорчета „Додај на панел“. Видите за више о томе.

Да се одјавите са ваше сесије или да промените корисника, кликните на дугме Одјави ме а затим кликните на одговарајуће дугме у прозорчету које ће се појавити.

### Дугме покретања

Иконица покретања програма.

Дугме Покрени отвара прозорче Покрени програм, које вам омогућава да покренете програм његовим бирањем са списка.

Да додате дугме Покрени на панел, десни клик на празан простор на панелу. Изаберите Додај на панел, затим изаберите Покрени из прозорчета „Додај на панел“. Видите за више о томе.

Да отворите прозорче Покрени програм, кликните на дугме Покрени.

За више о прозорчету Покрени програм, видите .

### Дугме претраге

Иконица алата претраге.

Дугме Тражи отвара Алат за претрагу, који вам омогућава да тражите датотеке на рачунару.

Да додате дугме претраге на панел, десни клик на празан простор на панелу. Изаберите Додај на панел, затим изаберите Тражи датотеке из прозорчета „Додај на панел“. Видите за више о томе.

Да отворите Алат за претрагу, кликните на дугме Тражи.

За више информација о алату за претрагу, видите Упутство алата за претрагу.

### Дугме за приказивање радне површине

Иконица приказивања радне површи.

Можете да користите дугме Прикажи радну површ да умањите све отворене прозоре и да прикажете радну површ.

Да додате дугме Прикажи радну површ на панел, десни клик на празан простор на панелу. Изаберите Додај на панел, затим изаберите Прикажи радну површ из прозорчета „Додај на панел“. Видите за више о томе.

Да умањите све прозоре и прикажете радну површ, кликните на дугме Прикажи радну површ. Да вратите све прозоре на њихово претходно стање, опет кликните на њега.

## Изборници

Можете додати следеће врсте изборника на панеле:

- Класични изборник: Можете да приступите скоро свим уобичајеним програмима, наредбама, и опцијама подешавања из изборника у класичном изборнику. Садржи изборнике Програми, Пречице, и Систем.

  Да додате Класични изборник на панел, десни клик на празан простор на панелу. Изаберите Додај на панел, затим изаберите Класични изборник из прозорчета „Додај на панел“. Видите за више о томе.

- Сажети изборник: Садржи исте ставке као класични изборник, али их организује у један изборник уместо у три, те тако заузима мање места на панелу.

  Да додате Сажети изборник на панел, десни клик на празан простор на панелу. Изаберите Додај на панел, затим изаберите Сажети изборник из прозорчета „Додај на панел“. Видите за више о томе.

- Подизборници: Можете да додате подизборник класичног или сажетог изборника директно на панел. На пример, можете додати подизборник Игре из изборника Програми на панел.

  Да додате подизборник на панел, отворите подизборник, десни клик на покретач, затим изаберите Цео изборник Додај ово на панел као изброник.

## Фиоке

Фиока је проширење панела. Фиоку можете отворити и затворити на исти начин на који можете приказати и сакрити панел. Фиока може садржати све објекте панела, укључујући покретаче, изборнике, програмчиће и друге фиоке. Када отворите фиоку, можете да користите објекте на исти начин као и објекте на панелу.

Следећа фигура приказује отворену фиоку која садржи два објекта панеле.

Отворена фиока. Контекст описује графику.

Стрелица на иконици показује да представља фиоку или изборник.

Можете додати, преместити и уклонити објекте из фиоке на исти начин као што то радите са објектима на панелима.

### Да отворите и затворите фиоку

Да отворите фиоку, кликните на иконицу фиоке на панелу. Можете да затворите фиоку на следеће начине:

- Кликните на иконицу фиоке.

- Кликните на дугме скривања фиоке.

### Да додате фиоку на панел

Можете додати фиоку на панел на један од следећих начина:

Из искачућег изборника панела

  1. Десни клик на паразан простор на панелу, затим изаберите Додај на панел.

  2. У прозорчету Додај на панел, изаберите Фиока. Кликните Додај, затим кликните Затвори.

Из било ког изборника

  Можете да додате изборник као објекат фиоке на панел.

  Да додате изборник као фиоку на панел, отворите изборник са панела. Десни клик на неки покретач у изборнику, затим изаберите Цео изборник Додај ово као фиоку на панел.

### Да додате објекат у фиоку

Можете додати објекат у фиоку на исти начин као што додајете објекте на панеле. За више информација, видите .

### Да измените својстав фиоке

Можете појединачно да измените својства сваке фиоке. На пример, можете да измените видни изглед фиоке и то да ли има дугмад за скривање.

Да измените својства за фиоку, обавите следеће кораке:

1. Десни клик на фиоку, затим изаберите Својства да прикажете прозорче Својства фиоке. Прозорче приказује одељак Опште.

2. Изаберите својства за фиоку у прозорчету. Следећа табела описује елементе у одељку Опште:

   Елемент прозорчета | Опис
   --- | ---
   Величина | Одредите ширину фиоке када је отворена.
   Иконица | Изаберите иконицу која представља фиоку. Кликните на дугме Иконица да прикажете прозорче бирача иконице. Изаберите иконицу из прозорчета и кликните У реду да потврдите избор.
   Прикажи дугмиће за скривање | Изаберите ову опцију да прикажете дугмад за скривање на фиоци. Када кликнете на једно од дугмади, фиока ће се затворити.
   Стрелице на дугмићима за скривање | Изаберите ову опцију да прикажете стрелице на дугмићима за скривање, ако су дугмићи за скривање укључени.

3. Можете користити одељак Позадина да поставите позадину за фиоку. За информације о томе како да попуните одељак Позадина, видите . Можете такође да превучете боју или слику на фиоку да поставите боју или слику као позадину фиоке. За више информација, видите .

4. Кликните Затвори да затворите прозорче Својства фиоке.

## Основни објекти панела

Овај одељак покрива објекте панела који се појављују на основној Мејтовој радној површи.

### Програмче бирача прозора

Можете да видите списак свих прозора који су тренутно отворени. Можете такође да изаберете прозор коме ћете дати фокус. Да видите списак прозора, кликните на програмче Бирач прозора. Следећа слика приказује пример програмчета Бирач прозора:

Програмче бирача прозора приказано са горњег панела.

Да дате фокус прозору, изаберите прозор из програмчета Бирач прозора.

Бирач прозора исписује прозоре на свим радним просторима. Прозори на свим радним просторима осим на текућем радном простору се исписују испод раздвојне линије.

### Програмче обавештајне зоне

Иконица обавештајне зоне.

Програмче обавештајне зоне приказује иконице из разних програма да прикажу активност у програму. На пример, када користите програм ЦД пуштач за пуштање ЦД дискова, иконица ЦД диска се приказује у програмчету Обавештајна зона. График изнад илуструје иконицу ЦД диска у програмчету Обавештајна зона.

### Класични изборник

Програмче класичног изборника. Изборници: Програми, Пречице, Систем.

Класични изборник садржи изборнике Програми, Пречице и Систем. Можете да приступите скоро свим стандардним програмима, наредбама и опцијама подешавања из Класичног изборника. За више о коришћењу Класичног изборника, видите .

### Списак прозора

Програмче Списак прозора вам омогућава управљање прозорима који су отворени на Мејтовој радној површи. Списак прозора користи дугме за представљање сваког прозора или групе прозора који су отворени. Стање дугмади у програмчету варира у зависности од стања прозора који дугме представља. Следећа табела објашњава могућа стања дугмади Списак прозора.

Стање | Показује...
--- | ---
Дугме је притиснуто. | Прозор је у фокусу.
Дугме изгледа замућено. Текст дугмета је окружен средњим заградама. | Прозор је умањен.
Дугме није притиснуто, и није замућено. | Прозор је приказан на радној површи и није умањен.
Постоји број у заградама на крају наслова дугмета. | Дугме представља групу дугмади.

#### Коришћење

Можете да користите Списак прозора да обавите следеће задатке:

- Да дате фокус прозору

  Ако кликнете на дугме списка прозора које представља прозор који је на радној површи али није у фокусу, програмче тај прозор поставити у први план.

- Да умањите прозор

  Ако кликнете на дугме списка прозора које представља прозор који је у првом плану, програмче ће умањити тај прозор.

- Да вратите умањени прозор

  Ако кликнете на дугме списка прозора које представља умањени прозор, програмче ће вратити тај прозор.

Можете да измените редослед дугмади списка прозора превлачењем дугмета на друго место на списку прозора.

#### Поставке

Да подесите Списак прозора, десни клик на ручку са леве стране дугмади прозора, затим изаберите Поставке. Можете изменити следеће поставке:

Садржај списка прозора

  Да одредите који ће се прозори приказивати на списку прозора, изаберите једну од следећих опција:

  - Прикажи прозоре са текућег радног простора

    Изаберите ову опцију да прикажете само прозоре који су отворени на тренутном радном простору.

  - Прикажи прозоре са свих радних простора

    Изаберите ову опцију да прикажете прозоре који су отворени на свим радним просторима.

Груписање прозора

  Да одредите када списак прозора треба да групише прозоре који припадају истом програму, изаберите једну од следећих опција:

  - Никад не групиши прозоре

    Изаберите ову опцију да се никада не групишу прозори истог програма под једним дугметом.

  - Групиши прозоре када је прозор ограничен

    Изаберите ову опцију да се прозори истог програма групишу под једним дугметом када је простор на панелу ограничен.

  - Увек групиши прозоре

    Изаберите ову опцију да се увек групишу прозори истог програма под једним дугметом.

Показује умањене прозоре

  Да дефинишете како се понаша списак прозора када вратите прозоре, изаберите једну од следећих опција.

  - Прикажи на текућем радном простору

    Изаберите ову опцију да се врати прозор из програмчета на тренутни радни простор, чак и када се прозор пре тога није налазио на том радном простору.

  - Прикажи на изворном радном простору

    Изаберите ову опцију да се пребаците на радни простор на коме се прозор налазио када сте вратили прозор из програмчета.

  Ове опције су доступне само ако је изабрано Прикажи прозоре са свих радних простора у одељку Садржај списка прозора.